open-index/open-wikipedia-markdown huggingface dataset:
Sara (film)

***Sara*** (persisk: **) er en iransk dramafilm fra 1992, regissert av Dariush Mehrjui. Filmen bygger på Henrik Ibsens skuespill *[[Et dukkehjem]]* fra 1879.

Filmen ble tildelt publikumsprisen ved *[[Three Continents Festival]]* i Nantes og delte *Golden Seashell* ved *[[San Sebastián International Film Festival]]*, der Niki Karimi mottok prisen for beste kvinnelige skuespiller (*Silver Seashell*) for tittelrollen.

## Handling
*Sara* er den perfekte unge hustruen. Når ektemannen trenger en dyr hasteoperasjon utenlands, er det hun som får pengene. I de neste tre årene arbeider *Sara* hemmelig for å tilbakebetale det lyssky lånet og redde Hassams ære.... inntil sannheten blir avslørt og - med den - hennes ekteskaps realitet.

## I rollene
*Niki Karimi - *Sara* (Nora)
*Amin Tarokh - *Hessam* (Thorvald)
*Yassamin Maleknasr - *Simi* (Frøken Linde)
*Khosro Shakibai - *Goshtasb* (Nils Krogstad)

## Referanser


## Eksterne lenker
*
OK Linné

**OK Linné** (stiftet 1995) er en svensk orienteringsklubb fra Uppsala. Klubben er en sammenslåing av OK Fyrismalm og IK Fyris.

Klubben er Sveriges største orienteringsklubb med i overkant av 900 medlemmer.

Klubbens draktfarger er rød og blå. Draktene har vertikale striper. OK Linné har virksomhet for løpere på elite-, ungdoms-, barne-, og mosjonsnivå. Klubbhuset deres ligger i Hågadalen i Uppsala.

Orienteringsklubben har hatt stor suksess både på dame- og herresiden og har hatt flere løpere i stallen som har hevdet seg internasjonalt. Både dame- og herrelaget har blitt svensk mester i stafett i løpet av de seneste årene.

I 2017 oppnådde herrelaget sin beste plassering i Tiomila. I Partille utenfor Göteborg ble klubben nummer to, kun slått av IFK Göteborg.

## Kjente løpere

* Rassmus Andersson
* Lucas Basset (2017-)
* Annika Billstam
* Vincent Coupat (2017-)
* Simon Dubach
* Joey Hadorn (2017-)
* Sofie Johansson
* Miloš Nykodým (2017-)
* Albin Ridefelt
* Oskar Sjöberg
* Mats Troeng

## Kjente tidligere løpere
* Catherine Taylor (-2016)

## Eksterne lenker
*
Capodimonte porselensfabrikk

**Capodimonte porselensfabrikk** var en porselensfabrikk, grunnlagt i Napoli i Italia i 1743. Capodimonteporselen er
utviklet fra meissenerporselen. Capodimonte er kjent for sine støpte figurer og sine dekorative blomster som er malt på kopper og  vaser.

## Historie
I fabrikken ble en av de mest berømte italienske kunstformer skapt, dekorativ keramikk. Den ligger vegg i vegg med Slottet i Capodimonte.

### Tradisjoner frem til i dag
Capodimonteporselen har tålt tidens tann, takket være de napolitanske kunstneres skaperkraft og kreativitet. I andre halvdel av 1800-tallet ble de første fabrikker for kunsthåndverk bygget i Itaia, de var alle familiebedrifter. I 1867 ble Alfonso Majello, som grunnla  "Cavaliere del Lavoro",  Majello-fabrikken slått til ridder. Fabrikken fortsetter i dag å produsere Capodimonteporselen.

I 2012 ble den første e-butikk for Capodimonteporselen grunnagt av Vincenzo Castaldo med navnet  "Capodimonte's Finest".

## Se også
*Arabia
*Bing & Grøndahl
*Goebel Porselensfabrikk
*Gustavsbergs porslinsfabrik
*Kongelig Dansk Porcelænsfabrik (Royal Copenhagen)
*Porsgrunds Porselænsfabrik
*Rörstrand
*Museet i Capodimonte

## Eksterne lenker
* Eighteenth-century Italian porcelain, en bok fra  The * *Metropolitan Museum of Art Libraries (tilgjengelig  online som  PDF), med materiale om Capodimonteporselen.
Kūkai

**Kūkai** (空海, født 27. juli 774 i Zentsūji, Kagawa, Sanukiprovinsen, Japan, død 22. april 835 på Kōyafjellet, Japan) var en buddhistisk munk, tjenestemann, intellektuell, poet og kunstner i Heian-tidens Japan. Han er posthumt kjent under navnet **Kōbō-Daishi** (弘法大師), «stormesteren som utbredte buddhismen».

I 807 grunnla han den esoteriske skolen shingon-shū (真言宗) eller «det sanne ord». Dette er Japans avlegger av vajrayāna eller tantrisk buddhisme. Tilhengere omtaler ham ofte med ærestitler som *O-Daishi-sama* (お大師様), «den ærede store lærer» og *Henjō-Kongō* (遍照金剛), «vairocanadiamanten».

Kūkai var kalligraf. Han tillegges oppfinnelsen av kana, skriften som i kombinasjon med kinesiske tegn (*[[kanji]]*) brukes til å skrive det japanske språket. Ifølge tradisjonen skrev han det japanske diktet Iroha, men dette er ikke attestert.

Hans religiøse skrifter teller omkring 50 verk om tantrisk buddhisme, hvorav flere er oversatt til engelsk.

## Referanser


## Litteratur
*
*
Flower

**Flower** kan referere til:
*Flower (singel), en singel utgitt av Soundgarden.
*Flower (videospill), et videospill utgitt av thatgamecompany.
*Flower power, et uttrykk.
*Flower of Evil, et musikkalbum av Susanna utgitt i 2008.

## Se også
* Flowers
* Flow
Rasmus Windingstad

**Rasmus Windingstad** (født 1993) er en norsk tidligere alpinist. Han representerte Bærums Skiklub. Han deltok i verdenscupen fra 2014 til 2025 og vant ett verdenscuprenn. Han har seks norske mesterskap i alpint.

## Karriere
Han debuterte i verdenscupen 2. februar 2014 i storslalåm i Wengen. I junior-VM 2014 tok han bronse i storslalåm og ble nummer sju i superkombinasjonen og nummer ni i slalåm. På vesle julaften 2019 vant han sitt første verdenscuprenn etter seier mot Stefan Luitz i parallell-storslalåm i Alta Badia.

Han ble nummer 31 i storslalåm i VM i alpint 2015 i Beaver Creek. Windingstad vant NM-gull i superkombinasjonen i 2017. I 2018 tok Windingstad tre NM-gull, i kombinasjonen, i super-G og i storslalåm, og han fikk tildelt kongepokalen.

Han deltok på Norges lag som tok bronse i lagkonkurransen i Vinter-OL 2022 i Beijing.

Han la opp i 2025.

## Medaljer i norske mesterskap

## Referanser




## Eksterne lenker
*
Friidrett under Middelhavslekene 1963

**Friidrett under Middelhavslekene 1963**. Friidrett var en av flere sporter under de tredje Middelhavslekene som ble arrangert i Napoli i Italia i perioden 21. til 29. september 1963. Det var fjerde gangen som friidrett var med på programmet under Middelhavslekene. Det ble konkurrert i tjueen øvelser i friidrett, kun for menn. Italia ble beste nasjon med åtte gullmedaljer foran Frankrike med fem.

## Medaljer

## Eksterne lenker
* 1963 - BEYROUTH (LIB) at Comité international des Jeux méditerranéens
* Mediterranean Games Athletic results at  '''gbrathletics''' website
Hans Wallmark

**Hans Ingmar Wallmark** (født 23. januar 1965 i Boden) er en svensk tidligere politiker (Moderaterna). Han var medlem av Riksdagen fra riksdagsvalget i Sverige 2006. Han var også medlem av Kyrkomötet. Fra 2003 er han medlem av partiets styre. Han tilhører den konservative delen av partiet. I 2009 var han kandidat til Europaparlamentet. Han leder Sveriges delegasjon til Nordisk råd og overtok høsten 2015 som Nordisk råds president etter Karin Åström i oktober 2014.

Wallmark har studert filosofi og statsvitenskap på Uppsala universitet. I studietiden var han aktiv i studentpolitikken og var leder av studentunionen. Etter at han var ferdig med studiene, arbeidet han som politisk redaktør i *[[Nordvästra Skånes Tidningar]]* i Ängelholm, hvor han også var kommunalråd før han ble valgt inn i Riksdagen.

I 2024 ble han utnevnt til Sveriges ambassadør i Danmark.

## Referanser

 


## Kilder
* Informasjonsside hos riksdagen.se

## Eksterne lenker
* 
*
Antonio Canevari

**Antonio Canevari** (født 1681 i Rom, død 1764 i  Napoli 1764) var en Italiensk  arkitekt i den Rokokko-Klassisistisk arkitektur-perioden.

Han studerte sammen med en knapt kjent arkitekt ved navn Antonio Caleri og begynte tidlig å arbeide i Rom. Han flyttet til Lisboa i 1725, og så til  Napoli, Italia. I Rom, som ung  22-åring vant han en arkitektkonkurranse, utlyst av  Accademia di San Luca. Han hjalp til med å tegne *Chiesa delle Stimmate*, og restaurere  Santi Giovanni e Paolo-kirken  Han lavet noen tegninger (ikke brukt) for restaurering av Laterankirken og fulførte, sammen med Filippo Juvarra, Michetti, og andre moderniseringen av sakristiet i Peterskirken. I Portugal, hvor han hjalp til med å bygge en akvadukt som var blitt sterkt skadet som følge av jordskjelvet i Napoli i 1755. Han arbeidet så med Slottet i Capodimonte, det kongelige slott i Portici, og med andre bygg, som Porta Nuova.

## Referanser


## Kilder
*
Sanukiprovinsen

**Sanukiprovinsen** (讃岐国, *Sanuki-no kuni*) var en gammel provins i Japan på øya Shikoku, med de samme grensene som det moderne prefekturet Kagawa. Den ble noen ganger kalt **Sanshu** (讃州).

Mot vest hadde den grense mot innsjøen Seto og den grenset mot provinsene Awa og Iyo. Over Narutostredet grenset den også mot Awajiprovinsen. Administrativt var den inkludert som en del av Nankaidō. Den ble bebodd i det 7. århundre og bestod opprinnelig av den nordøstlige delen av Shikoku og Awakuøyene i innsjøen Seto.
Mårten Boström

**Mårten Boström** (født 3. august 1982 i Kyrkslätt) er en finsk orienteringsløper som representerer den svenske orienteringsklubben IFK Lidingö.

## Karierre
Boström er kjent for sin enorme løpskapasitet, mye takket være at han har satset friidrett parallelt med orienteringssatsingen. Han har sine beste resultater på sprintdistansen, men har også vist at han kan orientere godt selv i skogen. Høydepunktet i Boströms karriere var da han på hjemmebane vant gull på sprinten under VM i Vuokatti i 2015. Hans første internasjonale mesterskapsmedalje kom også på sprintdistansen, ettersom Bostrøm tok bronse i EM i Roskilde tilbake i 2004.

Mårten Boström har løpt mange gode etapper for sin klubb IFK Lidingö, noe som har bidratt til flere pallplasseringer i orienteringssportens største klubbstafetter Tiomila og Jukola.

## Eksterne lenker
*
Topi Anjala

**Topi Anjala** (født 5. juli 1984 i Ikalis) er en finsk orienteringsløper som representerer den finske orienteringsklubben Koovee.

Høydepunktet i Anjalas karriere opplevde han i 2009, da han sammen med Tero Föhr og Mats Haldin tok bronse på stafetten. Det er likevel et noe omdiskutert resultat i og med at stafetten ble preget av at flere av tetlagene stoppet opp underveis for å hjelpe svenske Martin Johansson som hadde fått en pinne gjennom leggen. Anders Nordberg (Norge), Thierry Gueorgiou (Frankrike) og Michal Smola (Tsjekkia) var de tre som stoppet for å hjelpe. Resultatet ble likevel stående, og Anjala fikk beholde sin eneste internasjonale mesterskapsmedalje.

## Eksterne lenker
*
Tero Föhr

**Tero Föhr** (født 1. august 1980) er en finsk orienteringsløper som løper for den finske orienteringsklubben Vehkalahden Veikot.

Föhr har i en årrekke vært med på å prege resultatlistene på nasjonale og internasjonale løp. Spesielt sent på 2000-tallet var han svært dyktig, noe som resulterte i tre VM-medaljer på to mesterskap i 2007 og 2009. På mellomdistansen i Kyiv under VM i 2007 ble han kun slått av den franske orienteringslegenden Thierry Gueorgiou. Föhr var i 2006 med på å vinne verdens største orienteringsstafett, Jukola, sammen med sin klubb Vehkalahden Veikot. 

Han vant femdagerskonkurransen O-Ringen sammenlagt i Sälen i 2008.

## Eksterne lenker
*
August Friedrich von Wackenitz

**August Fried(e)rich von Wackenitz** (født 26. april 1726 på Boltenhagen, Forpommern, død 16. desember 1808 i Christiania) var en dansk-norsk offiser, bror til Philip Leopold von Wackenitz.

## Karriere
Han var sønn av den pommerske adelsmann, oberstløytnant i svensk tjeneste Carl Philip von Wackenitz (1697–1739) til Boltenhagen og Kisow og Charlotte Louise von Oertzen av huset Tornow (1699–1774). Han ble født i Pommern og kom 14 år gammel inn på Landkadetakademiet i København.
I 1744 ble han fenrik, var deretter i hessisk krigstjeneste (i Brabant, Skottland og Holland), inntil han i 1750 ble kaptein i dansk tjeneste. 

I 1758 ble han fløyadjutant hos kong Frederik V og major ved Delmenhorstske gevorbne Infanteriregiment, i årene 1761–62 førte han en grenaderbataljon i Holsten, hvoretter han fortsatte i Prins Frederiks Regiment. 

## I Norge
I 1766 vendte han tilbake til Delmenhorstske Regiment, for i 1767 å bli oberstløytnant og beordret med sin bataljon til Trondhjem. I 1772  ble han forflyttet til Søndenfjeldske og i 1773 til Holstenske Regiment, men samme år utnevnt til oberst og generalkrigskommissær i Norge samt 3. deputert i det norske Generalitets- og Kommissariatskollegium.

I 1774 ble han kammerherre og i 1777 naturalisert som adelsmann sammen med med broren Philip Leopold von Wackenitz, som var kammerherre og generaltolldirektør i Trondhjem.

I 1783 ble han generalmajor og under felttoget 1788 1. medlem av Feltkommissariatet («Kommissariatskommissionen»). 1789 fratrådte han som generalkrigskommissær, da han ble 1. deputert i det norske Generalitets- og Kommissariatskollegium. I 1790 ble han ridder av Dannebrog, 1795 generalløjynant og 1808 general. 

## Familie
Wackenitz var gift to ganger. Først i 1758 med Charlotte Amalie von Grambow (1735–1771), andre gang i 1775 med Marie Elisabeth Adeler (1740–1811), datter av stiftamtmannen i Christiansand, Frederik Adeler.

Han døde i Christiania 16. desember 1808 og ble begravet på Krist kirkegård. Hans hustru nr. 2 ble 3 år senere begravet ved siden av ham.

## Referanser
Mats Haldin

**Mats Haldin** (født 1975) er en finsk orienteringsløper som representerer den norske orienteringsklubben Halden Skiklubb. Hans morsmål er svensk.

## Karriere
Mats Haldin har vært en stor profil i orienteringssporten gjennom flere tiår. Han lykkes aldri med å ta en individuell medalje i VM-sammenheng. Nærmest var han i Ungarn i 2009 da han fra et tidlig startnummer (nr. 1) gjorde et godt langdistanseløp i skogene rundt Miskolc. Haldin ledet løpet lenge, men ble til slutt nummer fire bak Daniel Hubmann, Thierry Gueorgiou og Mikhail Mamleev. Strekktidene viste at Mamleev hadde hengt på vinneren Daniel Hubmann under store deler av løpet, og det ble sådd tvil om Mamleev kunne løpt like bra på egen hånd. Det finske laget leverte derfor inn protest for å få Mamleev diskvalifisert. Med 3 mot 2 stemmer valgte juryen å ikke ta protesten til følge, og Haldin ble dermed stående med 4.-plass som beste VM-plassering individuelt.

Haldin blir sett på som en stafettekspert og er en av de mestvinnende løperne på verdens to største klubbstafetter, Tiomila og Jukola. Mye på grunn av sine tre Jukola-seire og seks triumfer i Tiomila sammen med Halden SK har frasen "Mats Haldin, lugn og fin" blitt en velanvendt frase i orienteringsmiljøet. Med denne roen og evnen til å holde hodet kaldt har Haldin bidratt til hele syv finske stafettmedaljer i EM og VM.

Haldin gikk til topps i den prestisjetunge femdagerskonkurransen O-Ringen to år på rad. Finnen vant i 2002 og 2003.

## Utmerkelser
* 2002 Årets orienteringsløper i Finland

## Eksterne lenker
*
Ælfflæd

**Ælfflæd** er et kvinnenavn som var svært vanlig i England fra 600-tallet til 1100-tallet, men som i dag ikke er i bruk. Navneleddene betyr «alv» og «skjønnhet».

## Etymologi
*Ælfflæd* er dannet av leddene *ælf*, «alv», og *flæd*, «skjønnhet». Andre gammelengelske former av navnet er *Ælfléd* og *Elfléd*. *Elfleda* er en latinsk form og *Albofleda* en frankisk form.

## Utbredelse
*Ælfflæd* var et svært vanlig kvinnenavn i England fra 600-tallet til 1100-tallet.

*Elfleda* var noe brukt på 1800-tallet, men ingen av navneformene er i bruk i dag.

## Kjente personer med navnet
Personene i listen er ordnet kronologisk etter fødselsår.
*Albofleda av Frankerriket (440&ndash;502), frankisk prinsesse
*Ælfflæd av Whitby (654&ndash;714), angelsaksisk abbedisse 
*Ælfflæd av Mercia (700-tallet), angelsaksisk kongelig gemal
*Ælfflæd av Wiltshire (ca 878 &ndash; 919), angelsaksisk kongelig gemal

## Referanser


## Eksterne lenker
Bodil Helgerud

**Bodil Helgerud (tidligere Holmström)** (født 19. juni 1981) er en finsk orienteringsløper som løper for den norske orienteringsklubben Halden skiklubb. Hun kommer fra den svensktalende delen av Finland. 

Bodil Helgerud har sine beste resultater fra stafett. Hun har vunnet bronse for Finland både i VM og i Nordisk Mesterskap. Hun har også vunnet NM-gull med Halden SK på stafett.

## Eksterne lenker
*
Gudrun Ruud

**Gudrun Marie Ruud** (født 14. april 1882 i Kristiania, død 31. desember 1958) var en norsk lærer, zoolog og amanuensis som forsket på embryologi med salamandere som forsøksdyr.

Etter Olaf Bergs pikeskole og examen artium 1900 fra Aars og Voss' skole, studerte hun til lærer, før hun tok en embetseksamen i naturlige realfag ved Universitetet i Oslo. I studietiden jobbet hun for astronomen Carl Størmer en tid og fra 1910 som assistent på deltid ved Zoologisk laboratorium,  der hun i 1916 ble fast ansatt som amanuensis med ansvar for undervisning laboratoriet, da i samarbeid med Kristine Bonnevie (1872–1948) som tok teorien.  Gudrun vant i 1915 H.M. Kongens gullmedalje for en avhanding om svarthåen sine hudlige sanseorganer.

Fram til 1920 var hun flere ganger ved Kaiser Wilhelm-Institut für Biologie i Dahlem utenfor Berlin for å studere den eksperimentelle method for forsøk på salamandere med den tyske embryolog Hans Spemann (1869–1941) som vant Nobelprisen i 1935.  I 1925 fikk hun et stipend fra *The International Association of University Women*, og dro til Yale University i USA for å se nærmere på anatomen Ross Granville Harrison (1870–1959) på en nordamerikansk salamander. I 1932 ble hun innvalgt i Det Norske Videnskaps-Akademi. Hun ga seg i 1947, men ble i 1948 med i redaksjonen for bokverket *[[Norges dyreliv (bokverk)|Norges Dyreliv]]* der hun skrev en artikkel om padder.

Hun var datter av Jonas Andreas Ruud (1837–1904) og Trine Emilie Husebye (1845–1922). Faren var kjøpmann.
## Utgivelser
* Ruud, G. (1914) *Hudsanseorganene hos Spinax Niger* i Nyt magazin for naturvidenskaperne, B.52.
* Ruud, G. (1920) *Über Hautsinnesorgane bei Spinax niger Bon. II.*, i *Die embryologische Entwicklung. Zoologische Jahrbücher. Abteilung für Anatomie und Ontogenie der Tiere*, 41:459-546.
* 
## Referanser
European Rugby Challenge Cup

**European Rugby Challenge Cup** (ERCC) er en årlig turnering i rugby union som er organisert av European Professional Club Rugby (EPCR).  Deltagende lag er de som ikke kvalifiserer seg til European Rugby Champions Cup samt lag fra andre europeiske land.  Disse andre lagene kan variere fra år til år.

Turneringen ble startet i 2014 og erstattet European Challenge Cup (ECC).

## Historie

## Format
### Kvalifisering
Som i forgjengeren ECC er det også 20 deltagende lag.

18 av disse er automatisk kvalifisert fra ligaene Premiership Rugby (England), Top 14 (Frankrike) og Pro14 (Irland, Italia, Skottland og Wales).  Dette er lag som ikke deltar i European Rugby Champions Cup.

#### Play-off
Lag nummer 19 og 20 kvalifiserer seg gjennom en play-off organisert av European Professional Club Rugby og Rugby Europe.

For 2014-15 sesongen var det fire lag som spilte mot hverandre.  Lagene var de to beste fra italiensk National Championship of Excellence samt ett lag fra Romania og ett fra Georgia.

For 2015–16 sesongen var det utvidet til seks lag som spilte i to grupper med tre lag i hver gruppe. Lagene spiller én gang mot hverandre og vinneren av hver gruppe skal spille play-off finale over to kamper mot de to lagene som vant play-off i forrige sesong av turneringen.

## Turnering
### Gruppespill
Lagene deles i fire grupper med fem lag i hver gruppe. Lagene rangeres i fire nivåer basert på plassering i deres hjemlige liga og resultater i forrige års turnering. Gruppene trekkes, men det kan ikke være mer enn to lag fra samme land eller serie blant lagene på de tre øverste nivåene i samme gruppe.

Lagene spiller to ganger mot de andre tre langene i gruppen; hjemme og borte. Lagene får fire poeng for seier, to poeng for uavgjort. Lagene kan få ett bonuspoeng ved å skåre fire eller flere try. Lagene kan også få ett bonuspoeng ved å tape en kamp med sju eller færre poeng.

### Sluttspill
Lagene som går videre er de fem gruppevinnere og de tre beste andreplasserte lagene. Sluttspillet har ikke hjemme- og bortekamper og de beste lagene får hjemmefordel. Lagene rangeres fra 1-8 etter resultater i gruppespillet og de fire beste gruppevinnerne spiller hjemme i kvartfinalen. Kampene spilles etter rangeringen: 1 mot 8, 2 mot 7, 3 mot 6 og 4 mot 5.

Vinnerne av kvartfinalen spiller mot hverandre i semifinaler som også bare er én kamp. Semifinalene trekkes uten noen rangering. Vinnerne spiller mot hverandre i finalen som skal foregå ikke senere enn den første helgen i mai.

## Finaler

### Oversikt over vinnere

#### Vinnere av European Challenge Cup (1996–2014)

#### Vinnere av European Rugby Challenge Cup (2014–)

### Vinnere etter nasjonalitet

} Skottland
|align=center|0
|align=center|2
|}

## Eksterne lenker
*
Kōya-fjellet

**Kōya-san** (高野山, *Kōya-san,* «Kōya-fjellet») er navnet på både et område omringet av en fjellkjede i nordre del av prefekturet Wakayama, Japan, og på et tempel- og klosterkompleks tilhørende den esoterisk-buddhistiske shingon-sekten. Alt i alt er det over 117 templer og klostre i området, men det mest kjente er Kongōbu-ji (金剛峯寺). Kongōbu-ji var inntil 1868 navnet på alle templene og klostrene i området, men etter det ble det bare navnet på hovedtemplelkomplekset. Kvinner fikk ikke lov til å bestige fjellet før i 1872. Tempel- og klosterkomplekset er lokalisert i en 800 meter høy dal mellom åtte fjelltopper. Terrenget er antatt å symbolisere en lotusblomst, og dette var også grunnen til at stedet ble valgt ut til å være klosterets beliggenhet. Idag har dette komplekset vokst til byen Kōya, som innehar et universitet som er dedikert til religiøse studier.  

Hovedtempelkomplekset ble bygd i Shinzens tid (804 – 891), som var kompleksets andre abbed. Kūkai fikk lov i 816 av keiser Saga (786 – 842) å etablere et religiøst fellesskap i området. 

52 av templene og klostrene tilbyr husly til pilegrimmer.

I 2004 ble Kōya-fjellet utnevnt til et verdensarvsted sammen med Yoshino og Omine og Kumano Sanzan på Kii-halvøya. Det fikk status blant «hellige steder og pilegrimsruter i Kii-fjellkjeden».

## Referanser
A Doll’s House (1917)

***A Doll's House*** er et amerikansk stumfilmdrama fra 1917 regissert av Joe De Grasse. 

Filmen hadde premiere 11. juni 1917. Den er antageligvis tapt.

## Handling
Nora Helmer lever med sin ektemann, Torvald, i lykkelig uvitenhet om alt som en voksen person bør vite. Når Torvald blir syk forfalsker hun en sjekk for å la ham bli behandlet i Italia. Hun tror, i sin perfekte godtroenhet, at det er den rette tingen å gjøre og at han vil støtte henne hvis problemer oppstår. 

Når hun blir avslørt får hun føle den fulle tyngden av Torvalds raseri over den uvitenheten, som hun har hatt ansvar for. Nora smeller deretter igjen døra til dukkehuset og vandrer om kvelden ut på jakt etter omgivelser der hun vil bli behandlet som et menneske.

## Anmeldelse
*Moving Picture World* vurderte filmen slik: *«Som et middel til populær underholdning er det tvilsomt om filmversjonen av A DOLL'S HOUSE... vil bli så stor suksess. Fraværet av det teatralske ved Ibsens metode og vanskeligheten med å formidle de fine nyansene av dialogens mening uten hjelp av tale gjør oppgaven til skuespillerne i rollebesetningen dobbelt så vanskelig... William Stowells Helmer, Lon Chaneys Krogstad. Sydney Deanes Dr. Rank, Miriam Shelbys Christina og Helen Wrights Anna fortjener alle ros».

== Rolleliste ==
*[[Dorothy Phillips]] – Nora Helmer
*[[William Stowell]] – Torvald Helmer
*[[Lon Chaney sr.|Lon Chaney]] – Nils Krogstad
*[[Sydney Deane]] – Dr. Rank
*Miriam Shelby – Christina Linde
*Helen Wright – Anna

== Referanser ==
<references />

== Eksterne lenker ==
* 
* [http://www.allmovie.com/movie/va-dolls-house-v89686 *A Doll's House'': synopsis] på allmovie
A Doll’s House (film fra 1918)

***A Doll's House*** er et amerikansk stumfilmdrama fra 1918 regissert av Maurice Tourneur, som også skrev scenarioet. Det litterære forelegget var Henrik Ibsens roman *[[Et dukkehjem]]*, som utkom i 1879. I rollene som Nora og Thorvald Helmar ses Elsie Ferguson og Holmes Herbert.  

## Innspillingsfakta
Ifølge en avisartikkel ble innendørsscenene filmet i studioene til Famous Players-Lasky Corporation, mens noen av utendørsscenene ble filmet i nordlige Maine.

## Handling
Nora er den underdanige hustruen til Thorvald Helmar. Hun har forfalsket sin avdøde fars signatur på et gjeldsbrev. Nora låner tilstrekkelig med penger av den lyssky pantelåneren Krogstadt slik at den syke ektemannen kan bli sendt til utlandet. Thorvald gjenvinner sin helse på reisen. Flere år etter blir han utnevnt til sjef for den banken der Krogstadt arbeider. Når Thorvald avskjediger Krogstadt for uærlige forretningstransaksjoner, sender han et brev til Helmer-familiens hjem, der han avslører Noras hemmelighet. Torvald fordømmer Nora. Selv om Krogstadt senere lover å holde munn om forfalskningen, forlater Nora - som nå er smertelig klar over mannens egoisme - Torvald.

## Rolleliste
*Elsie Ferguson - Nora Helmar
*Holmes Herbert - Thorvald Helmar
*Alex Shannon - Krogstadt
*Ethel Grey Terry - Mrs. Linden
*Warren Cook - Dr. Rank
*Zelda Crosby - Ellen, hushjelp
*Mrs. R.S. Anderson - Anna, sykepleierske
*Ivy Ward, Tula Belle - Helmars barn
*Douglas Redmond, Charles Crompton - Krogstadts barn

## Bevaringsstatus
Filmen regnes som tapt.

## Referanser og fotnoter


## Eksterne lenker
*
Arne Gude Smith Arnesen

**Arne Gude Smith Arnesen** (født 10. oktober 1880 i Kolbu i Østre Toten, død 2. september 1943 i Oslo) var en norsk bibliotekar som var sjef for Deichmanske bibliotek i Kristiania fra 1910.

Etter examen artium på Lillehammer i 1900 og examen philosophicum året efter i Kristiania, fikk han jobb på deltid ved Deichmanske bibliotek, fra 1905 i fast stilling som underbibliotekar og fagsjef.  Han ble sjef i 1914 da han overtok etter avdøde Haakon Nyhuus (1866–1913) og hadde studiereiser til utlandet, blant andre Tyskland og Østerrike i 1906, England i 1910 og USA i 1919 og 1923. Han var sjef i Norsk Bibliotekforening fra 1917 til 1918.
## Familie
__NOTOC__
Han var sønn av sogneprest Kristian Arnt Arnesen (1846–96) og Ingeborg Simonie Fliflet (1849–99). Arne giftet seg i 1914 med Ingeborg Mathilde Münster (1881–1954).
## Utgivelser
* 
* 
* 
* 
* 
* 

## Referanser
Oleksandr Kratov

**Oleksandr Kratov** (født 31. mars 1985 i Feodosija) er en ukrainsk orienteringsløper som representerer den finske orienteringsklubben Koovee og det ukrainske landslaget.

## Karriere
Kratov regnes som en av verdens beste orienteringsløpere. Spesielt på nattorientering er han i verdenstoppen. Det viste han til gangs da han i 2013 vant det svenske mesterskapet i nattorientering med over seks minutters margin. 

Oleksandr Kratov har de seneste årene vært en gjenganger på Långa Natten, den lengste og mest  krevende etappen på Tiomila. I sin tidligere klubb, OK Orion, hadde han for vane å løpe ut på sin etappe lenge bak teten, for så å avansere kraftig i feltet og samle de fleste løperne med sin stødige nattorientering og jevne, høye tempo. Kratov har vært så suveren på Långa Natten at det har blitt ansett som "vinn eller forsvinn" om sitt lag løper ut på Långa Natten før eller etter Kratov. 

Fra VM har Kratov fått med seg bronse i stafett i 2013 og to bronsemedaljer på mellomdistanse. På mellomdistansen i Italia i 2014 ble han kun slått av Olav Lundanes og Fabian Hertner, mens i Estland-VM 2017 ble det ny bronsemedalje bak gullvinner Thierry Gueorgiou og sølvvinner Fabian Hertner. 

## Eksterne lenker
*
Beata Szydło

**Beata Maria Szydło** (født som **Kusińskafødt**; 1963) er en polsk politiker (PiS) og medlem av Sejm. Hun var sitt partis toppkandidat ved valget i Polen 2015 og var Polens statsminister fra 16. november 2015. Hun er utdannet etnograf.

I 2019 ble hun valgt inn i Europaparlamentet.

## Referanser


## Eksterne lenker
* 
* 
*
Edgars Bertuks

**Edgars Bertuks** (født 1. januar 1985 i Aluksne i Latvia) er en latvisk orienteringsløper som representerer den finske orienteringsklubben Turun Metsänkävijät.

Bertuks ble verdensmester på mellomdistansen under VM i sveitsiske Lausanne i 2012. Latvieren var før dette mesterskapet ikke blant de mest profilerte løperne. Det var derfor en overraskelse da han løp inn til gull foran russeren Valentin Novikov og hjemmehåpet Fabian Hertner. Bertuks fulgte opp med å ta bronse på langdistansen bak den norske gullvinneren Olav Lundanes og Matthias Merz fra Sveits. Også sesongen etter ble det bronse på langdistansen under VM, denne gang i de finske skogene nær Vuokatti. Denne gangen var det Thierry Gueorgiou og finnenes håp Jani Lakanen som ble for sterke for latvieren.

## Referanser


## Eksterne lenker
* 
* Løperens hjemmeside
Drammens Tidende (1815–1832)

:*For den nåværende avis med samme navn, se [[Drammens Tidende]]*

***Drammens Tidende*** var en avis som utkom i årene 1815 til 1832, og blir regnet som Norges første virkelige lokalavis.

Avisen ble startet av, eid av og utgitt av den danskfødte boktrykkeren Carl Fedinand Rode. De første par årene ble publikasjonen redigert av prest S. Tybring og krigsråd P. P. Floor, men fra 1817 sto Rode selv for redigeringen av avisen.

*Drammens Tidende* skiltet med å være «kgl. priviligeret». Det innebar at Rode hadde fått justisdepartementets tillatelse til å utgi avisen - og til å bringe annonser. Det siste var viktig, og slett ingen selvfølge. I praksis betydde dette et brudd på annonsemonopolet avisen *[[Norske Intelligenz-Seddeler]]* hadde hatt i området rundt hovedstaden.

## Referanser


## Kilder
*Side 81-82, *Norsk Bladeierforening 1910-1935*, Oslo 1935
Tilbakefallsfeber

**Tilbakefallsfeber** er en infeksjonssykdom som forårsakes av ulike spiroketer innenfor Borreliafamilien. Sykdommen kan inndeles i en endemisk type, som overføres av flått, og en epidemisk type, som overføres av lus. Bakteriene kan forårsake blodforgiftning (sepsis), med et typisk klinisk forløp med tilbakevendende feber, derav navnet. Tilbakefallsfeber finnes stort sett over hele verden, men er klart vanligst i Afrika. Sykdommen er svært sjelden i Norge, med kun to sykdomstilfeller registrert siden 1977. Sykdommen kan behandles med antibiotika.

## Referanser
Endespleis

**Endespleis** er en spleiset avslutning i enden av et tau. 
Spleis i en endespleis utformes vanligvis på et tvinnet tau. Tauenden splittes ved å tvinne opp tauet. De splittende endene spleises deretter slik at det formes en avslutning på tauet.
Usikkerhetsstyring

**Usikkerhetsstyring** er aktiviteter for å systematisk identifisere, analysere, behandle og overvåke usikkerhet i et produkt, tjeneste eller prosjekt. Hensikten er å redusere trusler og maksimere muligheter. Usikkerhetsstyring muliggjør at kjente usikkerheter styres slik at «overraskelser og konsekvensen av disse kan reduseres». Verktøy for å identifisere usikkerheter som kan styres med usikkerhetsstyring  er usikkerhetsanalyser og risiko- og sårbarhetsanalyser.

## Bruk
Identifisering av usikkerhet kan omfatte tekniske, organisatoriske og finansielle faktorer, men også eksterne faktorer som myndighetskrav og marked.

## Metoder
Det benyttes flere ulike metoder for å identifisere og kategorisere usikkerheter.

I usikkerhetsanalysen vurderes sannsynlighet og konsekvens for at usikkerhetsfaktorer inntreffer. Sannsynlighet multiplisert med konsekvens gir kritikalitet eller usikkerhetsindeks, som i prioritert rekkefølge gir usikkerhetsfaktorene som påvirker i størst grad.  Med konsekvens menes her først og fremst for økonomi, men det kan også omfatte tid, ulykker og omdømme. I usikkerhetsstyring skilles det ofte mellom kvalitativ og kvantitativ analyse. En kvantitativ analyse er numerisk analyse som bidrar til å tallfeste økonomisk og tidsmessig risiko i form av sannsynlig sluttkostnad og tidspunkt for ferdigstillelse.

I det usikkerhetsfaktorene er identifisert og analysert velges strategi for behandling av usikkerhet: 
* Unngå 
* Redusere 
* Overføre 
* Akseptere 

Strategi følges opp av konkrete tiltak skal beskrives konkret og knyttes til umiddelbare aksjoner eller planer for usikkerheter som kan inntreffe senere. En kvalitativ analyse med tiltak kan oppsummeres i enkle risikoregistre/riskregistre. 

Usikkerhetsbildet overvåkes kontinuerlig for å vurdere om valgt strategi og tiltak har effekt, samt for å avdekke nye usikkerhetsfaktorer.

## Se også
* Risikostyring
* Prosjektstyring
* Prosjektledelse

## Referanser


## Eksterne lenker
* Usikkerhetsstyring i planleggingsfasen | Digitaliseringsdirektoratet 
*Usikkerhetsstyring – muligheter og trusler | Metier OEC
Bidhya Devi Bhandari

**Bidhya Devi Bhandari** (nepali:बिद्या देवी भण्डारी) er en nepalsk politiker og Nepals andre president. Hun er den første kvinnelige presidenten i landet og er tidligere forsvarsminister. Hun ble valgt av parlamentet 28. oktober 2015, etter å ha fått 327 av 549 stemmer og slo dermed motkandidaten Kul Bahadur Gurung.

## Referanser


## Eksterne lenker
*
Kleive skole

**Kleive skole** er en 4-delt barneskole som ligger på Kleive i Molde. Kleive skole het fram til 2006 Groven skole. 

Skolekretsen har eksistert siden ca.1890 som fastskolekrets, senere tillagt Eide, Osen og Ødegård skolekretser. 

Den første skolebygningen brant ned 31. januar 1951. Etter brannen fikk elevene undervisning på bygdas bedehus fram til ny skole ble tatt i bruk i august 1953. I 1985 ble det bygd en ny administrasjonsfløy. 

Nåværende skole ble bygd i 2005 og tatt i bruk i januar 2006. Denne er bygd i tilknytning til Kleivehallen og ligger 1 km sørøst for skolen fra 1953, som ble revet i 2017.

## Referanser
Giss

:*For instrumentet som benevnes med dette navnet, se [[G-Sharp]]* 

**Giss** (engelsk *G-sharp*, italiensk *Sol diesis*) er tonen en får ved å heve tonen G et kromatisk halvtonetrinn.
OK Tisaren

**OK Tisaren** (stiftet i 1982) er en svensk orienteringsklubb som holder til i Kumla og Hallsberg i Sverige. Klubbens draktfarger er hvit, blå og rød.

Klubben ble stiftet i 1982 og har en rekke sterke løpere som hevder seg internasjonalt. Den mest fremtredende løperen i dagens OK Tisaren er Matthias Kyburz, som har en rekke VM- og EM-medaljer på merittlisten. Selv om hun har trappet ned satsingen, løper fortsatt tidenes beste kvinnelige orienteringsløper Simone Niggli sterkt for OK Tisaren. Klubben har levert gode resultater i de største klubbstafettene (Tiomila og Jukola) de senere årene, og vant ungdomsstafetten under Tiomila i 2003.

De har en egen klubbavis, "Notisarn" som de gir ut til sine medlemmer fire ganger i året.

## Meritter
Tiomila, ungdomsstafetten ''(1) :''
* 2003
Smålandskavlen, damer ''(1) :''
* 2016

## Kjente løpere
*  Lilian Forsgren
*  Matthias Merz
*  Simone Niggli

## Kjente tidligere løpere
*  Matthias Kyburz (-2016)
*  Marlena Jansson

## Eksterne lenker
*
Skolefobi

**Skolefobi** (også kjent som *scolionofobi*) er angst for å gå på skole. Symptomene for skolefobi er et intenst ubehag ved og derfor motvilje mot å gå på skole, og kan medføre vondt i magen eller hodet, kvalme,krampe og mer.

Skolefobi handler typisk om ting i skolen, som virker overveldende (såsom mobbing, sosiale utfordringer, voksensvikt eller faglige vansker), eller (sjeldnere) om noe i hjemmet, man ikke vil bort fra. Behandlingen består især i å tilrettelegge barnets tilbakevendende på denne måten: ett lille skritt av gangen, og til rammer i skolen, hvor det, som utløste reaksjonen, har blitt brakt i orden (nedtonet eller fjernet). Noen ganger er det behov for å supplere med terapi.

Skolefobi, som ikke blir håndtert fort og riktig, utvikler seg drastisk til det verre - spesielt, fordi barnet opplever en lettelse, når det har stoppet helt med å komme i skole. En lettelse, som står i motsetning til barnets alt mer angstfylte opplevelser av skolegang. Det hjelper ikke å legge press på foreldrene om å tvinge barnet i skole - det vil bare gjøre ondt være.

Skolefobi rammer typisk 1-5% av barn i løpet av skoletiden deres. Når det handler om autisme, er risikoen helt oppe på 27%, og ofte forutsetter en tilbakevenden til skolegang i disse tilfelle, at det først skjer en omplassering til et autismerettet skoletilbud.

## Referanser
Kåre Wicklund

**Kåre Wicklund** (født 22. september 1914 i Kabelvåg i Lofoten, død 26. april 1986) var en norsk skuespiller.

Han var oppvokst på Hemnesberget på Helgeland, der faren Aksel Wicklund (1881–1969) var skolestyrer på Fylkesskolen 1927–47. Moren het Sigrid Gøytil (1883-1963) og var fra Lårdal (nå Tokke) i Telemark.

Kåre debuterte i 1936 på Det norske teatret der han var hele karrieren, bare avbrutt av gjesteopptreden ved Det Nye Teater 1938–1940, Trøndelag Teater 1940–1941 og ved Fri Norsk Scene i Sverige under krigen. Hans repertoar besto blant annet av humoristiske roller som Erasmus Montanus, Carolus Magnus i Arne Garborgs *Læraren* og Morten Kiil i Henrik Ibsens *[[En folkefiende]]*. Repertoaret omfattet også absurd teater og lyriske roller som Semjon i Anton Tsjekhovs *Måken*. Han debuterte på film i 1936 med *[[Norge for folket]]*, og spilte blant annet også i *[[Godvakker-Maren]]* (1940).

Under andre verdenskrig flyktet Wicklund, hans jødiske kone Annie og svigermoren, til Sverige. Fluktruten gikk fra Korgen via Røsvatnet og fikk hjelp av bøndene Kåre Johnsen og Anton Skog. Transporten førte razziaer i bygda og Kåre Johnsen flyktet selv over grensen mens Anton Skog senere ble arrestert. Annie Wicklund (1911-1998) kom til Norge fra Tyskland som flyktning i 1938 med hjelp av Kåre Wicklund. Sønnen Erling ble født i Sverige. 

Han ble dekorert av den franske stat for innsatsen under kampene ved Narvik våren 1940.

Skuespiller Ottar Wicklund (1911–78) var hans bror. Kåre var gift med Annie Sachs (1911–98).  Deres sønn Erling Wicklund (1944–2019) og datter Miriam Wicklund (1949–) ble begge journalister i NRK.

## Referanser


## Eksterne lenker
*
Elitesingles

**Elitesingles** er en online datingside som fokuserer på single med høyere utdannelse og som ønsker et langsiktig og seriøst forhold.
Elitesingles er en av Europas største partnerformidlere, som ble startet opp i Tyskland i 2009. Nettsiden har over 14 millioner medlemmer fordelt på 19 land, hvorav 120 000 av disse befinner seg i Norge. De ble først aktive i Norge i juni 2012. Elitesingles er en del av Affinitas-familien, denne består av Elitesingles, eDarling, PartnerMedNiveau med flere. Sidene bestående i denne familien er samme tjeneste, men opererer med forskjellige navn i ulike land. Affinitas-familien består av omtrent 300 medarbeidere.

## Konsept
Elitesingles bruker et matematisk matchmakeingsystem. Dette regner ut hvordan to personer passer i forhold til psykologiske, personlige og demografiske faktorer. Dette klarer den fordi de som registrerer seg på Elitesingles må igjennom en halvtimes personlighetstest. Ut fra alt som skjer gjennom dette matchmakingsystemet skal brukerne få inntrykk av hvor godt man passer sammen.

Elitesingles ønsker å bidra med få, individuelt tilpassede forslag som kan føre til et langtidsforhold.

## Historikk
* Affinitas-familien grunnlagt i Berlin 2008
* Oppstart av eDarling i 2009
* eDarling blir aktive i Norge juni 2012 
* eDarling bytter navn til Elitepartner november 2012 
* Elitepartner bytter navn til Elitesingles juni 2013 

## Referanser
Asikkalan Raikas

**Asikkalan Raikas** (stiftet i 1900) er en finsk orienteringsklubb som holder til i Asikkala i Finland. Klubbens draktfarger er grønn, rød og hvit.

Klubben ble stiftet i 1900 og hadde sin storhetstid på 50- og 60-tallet. De har totalt fem seire i Jukola, fire på herresiden og én på damesiden (Venla). Venla-seieren kom i 2007. Da var mangedobbel verdensmester Minna Kauppi med på laget.

## Meritter
Jukola, herrer ''(4)'' :
* 1955, 1959, 1967, 1968
Venla (Jukola), damer ''(1)'' :
* 2007

## Kjente tidligere løpere
*  Minna Kauppi 
*  Aulas Kivistö 

## Eksterne lenker
*
Rex Garden

**Rex Garden**, også kalt **Rhododendronparken**, fordi den har flere tusen Rhododendron og andre planter, er en naturpark i Førde, nord i Sveio kommune i Hordaland. Parken er gitt som gave av Olaf Harald Furre som også er parkens opphavsmann. Parken har flere statuer av tre som er laget av kunstneren Kenneth Ravn Ottesen. Flere turister fra utlandet reiser til parken hvert år. 

Fra mai og utover sommeren jobber frivillige til å holde vedlikehold i parken, i form av luking, planting av Rhododendron og andre planter.

## Referanser
Lady from the Sea

***Lady from the Sea*** er en amerikansk stumfilm fra 1911, regissert av Lucius J. Henderson. Den bygger på Henrik Ibsens skuespill, *[[Fruen fra havet]]*, fra 1888. Premieren fant sted 12. desember 1911.

## Handling
Fyrvokterdatteren *Ellida* tilbrakte mange timer nær vannkanten. Mens hun fremdeles knapt var mer enn et barn, ble ett av tre skip satt til reparasjon på et fiskevær i nærheten av fyrtårnet. Skipets andreoffiser besøkte fyret under en dagstur for å slå i hjel tiden. Der traff han *Ellida*, og han beundret hennes ungdom og skjønnhet. Mens skipet fremdeles ble reparert kranglet andreoffiseren med kapteinen. I kampen som fulgte ble kapteinen drept. Den skyldige flyktet fra skipet til fyrtårnet og tvang *Ellida* til å bistå ham i flukten. Han tvang henne til å sverge troskap til ham og holdt en merkelig seremoni for å imponere henne ved å feste en ring hun bar til hans og kaste begge i havet. Så fort han hadde reist skrev Ellida et brev, der hun meddelte at hun ikke ville vurdere forlovelsen som bindende. Sjømannen brydde seg ikke noe om brevet og skrev at én dag ville han komme tilbake for å gjøre krav på henne og at hun måtte vente på ham. 

Alene etter farens død sa *Ellida* ja til å gifte seg med *Dr. Wangel*, en enkemann med to voksne døtre. Hun følte seg som en fremmed i sitt nye hjem og var alene en stor del av tiden. Ensomheten ledet til en mental depresjon, og mens årene gikk vokste det frem en forferdelig angst i henne om hvordan hennes skjebne ville bli, dersom sjømannen kom tilbake for å gjenta sitt krav. Fantasiene virket så sterkt på henne at da sjømannen til slutt vendte tilbake fra havet bønnfalt hun ektemannen om å gi henne tillatelse til å reise med ham, skjønt hun var redd og hadde begynt å hate den fremmede mannen. *Dr. Wangel* prøvde å vise henne at hennes plikt og lykke lå hos ham i hennes hjem. Da han følte at hun aldri ville bli lykkelig med alle engstelser som ville formørke hennes liv, bestemte han seg for å fortelle henne at hun var fri. 

Da *Ellida* fant ut at hun stod fritt til å velge mellom sjømannen og ektemannen, skjønte hun at hun rett og slett ikke likte denne mannen - som hadde vært en fryktelig hemmelighet, hvis eksistens hun hadde skjult for andre (innbefattet sin ektemann) og som hun fritt kunne gifte seg med eller vrake etter eget behag. Av egen fri vilje beordret *Ellida* sjømannen til å forlate henne. Hun fortalte at han ikke lenger hadde makt til å skremme eller forvirre henne. Med perfekt tillit og ingen hemmeligheter seg imellom innledet *Dr. Wangel* og *Ellida* et nytt liv uten hindringer for deres totale kjærlighet og forståelse.

## Rolleliste
* Marguerite Snow - *Kvinnen fra havet*
* Alfred Snow - *Sjømannen*
* William Garwood
* Harry Benham
* Irma Taylor

## Referanser


## Eksterne lenker
*
Jakob Schetelig

**Jakob Grubbe Cock Schetelig** (født 18. desember 1875 i Asker, død 17. oktober 1935 i Oslo) var en norsk geolog, kjent for sin kartlegging av Oslofeltet.

Etter examen artium i 1893 studerte han litt medisin og naturfag, før han i 1900 hjalp Fridtjof Nansen å studere ting man fant på Nansens Fram-ekspedisjon noen år tidligere. Fra 1902 var Schetelig amanuensis ved Fysisk institutt (UiO). Han fikk cand.scient. i 1905 og ble amanuensis ved mineralogisk institutt samme sted, etterhvert konservator og i 1917 utpekt som professor etter W.C. Brøgger (1851–1940) som heller ville forske.  

Schetelig var mye ute på feltarbeid, der han blant annet oppdaget mineralet *[[thortveititt]]* i 1911. På Svalbard finner man *Scheteligtoppen* på Brøggerhalvøya, samt *Scheteligelva*, begge navngitt etter ham.

Jakob Schetelig døde bare 60 år gammel av en revmatisk sykdom.  

## Familie

Han var sønn av skipsreder Harald Fredrik Schetelig (1846–1918) og Magnhild Pedersen (1850–1920) som var søster av Tord Pedersen (1857–1926) ved Drammen latinskole. Lillebroren Haakon Shetelig (1877–1955) ble arkeolog mens søsteren Thea Louise Schetelig (1878–1973) ble mor til meteorologiprofessor Jørgen Holmboe (1902–1979).

Han giftet seg i 1903 med Borghild Jentoft-Larssen (1878–1925) og i 1927 med Borghild Alida Steen Larssen (1887–1962). Med førstnevnte hadde han sønnen Kaare Shetelig.

## Referanser
Tampereen Pyrintö (orienteringsklubb)

**Tampereen Pyrintö** er en finsk orienteringsklubb som holder til i Tammerfors i Finland. Klubbens draktfarger er rød, hvit og svart.

Orienteringsklubben Tampereen Pyrintö er en del av multisportklubben som ble stiftet i 1896. Orienteringsavdelingen har hatt stor sportslig suksess og hatt flere verdensmestre i laget. Klubben har vunnet Tiomila, Jukola og Venla flere ganger.

## Meritter
Tiomila, damer ''(3) :''
* 1990, 1991, 2011
Tiomila, ungdomsstafetten ''(1) :''
* 1996
Jukola, herrer ''(3)'' :
* 1961, 1962, 1963
Venla (Jukola), damer ''(4)'' :
* 1994, 1999, 2003, 2010
25-Manna ''(3)'' :
* 2011, 2017, 2019

## Kjente løpere

*  Simona Aebersold
*  Anni-Maija Fincke
*  Venla Harju
*  Florian Howald
*  Jarkko Huovila (2017–)
*  Anton Kuukka
*  Elias Kuukka
*  Saila Kinni
*  Aleksi Niemi
*  Venla Niemi
*  Johan Runesson (2017–)
*  Otto Simosas (2018–)

## Kjente tidligere løpere
*  Outi Borgenström-Anjala

## Eksterne lenker
* Offisielt nettsted, orienteringsavdelingen
Östersunds FK

**Östersunds Fotbollsklubb** er en svensk fotballklubb som kommer fra Östersund og ble grunnlagt den 31. oktober 1996 ved en sammenslåing mellom de lokale klubbene IFK Östersund og Ope IF.

ÖFK debuterte i Superettan i 2013. Året etter oppnådde ÖFK sitt beste resultat noensinne ved å ende på femteplass i Sveriges nest øverste serie. Den 27. oktober 2015 kvalifiserte klubben seg for første gang til Allsvenskan.

## Superettan 2025

## Referanser


## Eksterne lenker
*
Helsingin Suunnistajat

**Helsingin Suunnistajat** er en finsk orienteringsklubb som holder til i Helsingfors i Finland. Klubbens draktfarger er grønn, hvit og mørkeblå.

Klubben ble stiftet i 1943 og hadde sin storhetstid på 50-tallet. De har totalt 8 seire i Jukola, noe som er flest av alle klubber. Klubben vant de to første utgavene av Jukola.

## Meritter
Tiomila, herrer ''(1) :''
* 1954
Jukola, herrer ''(8)'' :
* 1949, 1950, 1952, 1953, 1956, 1957, 1960, 1970
25-Manna ''(1)'' :
* 1996
Tiomila, ungdomsstafetten ''(1) :''
* 2013

## Kjente løpere
*  Einari Heinaro
*  Olli Ojanaho (2017-)
*  Riccardo Scalet (2017-)

## Kjente tidligere løpere

*  Erkki Aro (f. 1916, d. 1993)
*  Arvo Ek
*  Paula Gross (–2017)
*  Gernot Kerschbaumer (–2010)
*  Olavi Mäenpää 
*  Juhani Salmenkylä
*  Markku Salminen (f. 1946, d. 2004) 

## Referanser


## Eksterne lenker
*